Foto: Illyustrativ foto Toshkent shahrining Chilonzor tumanida chaqaloq topildi, deb xabar bermoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Qayd etilishicha, 1 aprel kuni soat 22.00larda, 17-daha 1-uy oldida matoga o‘ralgan 7-10 kunlik sog‘lom qiz bola chaqaloq topilgan. Chaqaloq Uchtepa tumanida joylashgan ona-bola shifoxonasiga joylashtirilgan. Uning onasini aniqlash choralari ko‘rilgan. Surishtiruv ishlari olib borilmoqda.